AIŠKINAMASIS RAŠTAS

Dėl sprendimo pirkti socialinį būstą Molėtų rajono savivaldybės nuosavybėn tvirtinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2018 m. balandžio 13 d. paskelbė, kad skelbiamų derybų būdu perka savivaldybės socialinio būsto fondui plėsti 4 butus. Administracija gavo vieną pasiūlymą. Pasiūlymą dėl vieno kambario buto, esančio Molėtų r. sav., Molėtų m., Inturkės g. 66-1, Socialinio būsto pirkimo komisija (toliau – komisija) pripažino ekonomiškai naudingu. 2018 m. balandžio 25 d. komisijos nariai butą apžiūrėjo, atliko techninį vertinimą ir nustatė, kad butas atitinka Molėtų rajono savivaldybės socialinių būstų pirkimo skelbiamų derybų būdu sąlygas. Buto pardavėja Stasė Meilūnienė (pagal 2017 m. balandžio 27 d. įgaliojimą ji atstovauja buto bendrasavininkį Donatą Motiejūną) buvo pakviesta dėl derybų. Pardavėja sutiko parduoti už 21 000 Eur (2018 m. balandžio 25 d. protokolas Nr. T24-14). Komisija (2018 m. gegužės 21 d. protokolas Nr. T24-16) priėmė galutinį sprendimą dėl laimėjusio pasiūlymo, t. y dėl 37,04 kv. m vieno kambario buto, esančio Molėtų r. sav., Molėtų m., Inturkės g. 66-1.

Molėtų rajono savivaldybės administracijos direktorius priėmė sprendimą dėl būsto pirkimo (2018 m. gegužės 21 d. įsakymas Nr. B6-391 „Dėl derybas laimėjusio kandidato pasiūlymo pripažinimo ir socialinio būsto pirkimo“.

Parengto sprendimo projekto tikslas – patvirtinti Administracijos direktoriaus sprendimą pirkti 37,04 kv. m ploto vieno kambario butą, esantį Molėtų r. sav., Molėtų m., Inturkės g. 66-1.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 15 punktas, 16 straipsnio 2 dalies 31 punktas, 4 dalis, 48 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas;

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybė įsigys socialinį būstą, kuris bus skirtas asmeniui arba šeimai.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta pirkimo - pardavimo sutartis.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis: savivaldybės lėšos – 3150 Eur (15% visų tinkamų finansuoti projektų išlaidų) ir ES lėšos - 17850 Eur (85 proc. visų tinkamų finansuoti projektų išlaidų).

 **6. Vykdytojai, įvykdymo terminai**

Molėtų rajono savivaldybės administracija.